Qui és Etol?
D'acord amb la mitologia grega, Etol (en grec antic Αἰτωλός Aitolos) va ser un heroi, fill d'Endimió, rei de l'Èlida. La seva mare era una nimfa. Tenia com a germans i germanes Peó, Epeu, Euícide (o Eurípile), Naxos i Pisos.
Per decidir quin dels seus fills seria l'hereu del reialme, Endimió va organitzar una cursa a Olímpia i va decidir que el vencedor seria el futur rei. Va guanyar Epeu. Pèon va fugir a Macedònia. Etol es va quedar al Peloponès, i quan Epeu va morir el va succeir en el tron. Però va matar Apis, rei del Peloponès, i els fills de la víctima el van obligar a exiliar-se. Va marxar al nord del golf de Corint, a la desembocadura del riu Aquelou. Allà va ser acollit com a hoste per Doros, Laòdoc i Polipetes, els fills de Ftia i Apol·lo. Els va assassinar i regnà en el seu lloc, després d'haver expulsat els curets. El país va rebre el nom d'Etòlia en honor seu.
Es va casar amb Prònoe, filla de Forbant, i tingué dos fills, Pleuró i Calidó.
Un heroi.